21. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 908 της 8/15 Νοεμ. 1979 (ΦΕΚ Α΄ 254) Περί αυξήσεως των ιατρικών αμοιβών. ΄Εχοντες υπ’ όψει: 1.Τας διατάξεις του άρθρ. 29 του Α.Ν. 1565/39 «περί κώδικος ασκήσεως του ιατρικού επαγγέλματος» ως και την διάταξιν του άρθρ. 1 του Ν.Δ. 3623/56 «περί καθορισμού κατωτάτων ορίων ιατρικής αμοιβής και συνθηκών εργασίας των ιατρών». 2.Την υπ’ αριθ. 1543/10.9.1979 γνώμην του Πανελληνίου Ιατρικού Συλλόγου. 3.Την υπ’ αριθ. 1536/20.8.79 γνωμάτευσιν του Ανωτάτου Υγειονομικού Συμβουλίου. 4.Την υπ’ αριθ. 1036/1979 γνωμοδότησιν του Συμβουλίου της Επικρατείας, προτάσει του επί των Κοινωνικών Υπηρεσιών Υπουργού αποφασίζομεν: ΄Αρθρον μόνον.-Αι ιατρικαί αμοιβαί αι προβλεπόμεναι από το άρθρ. 1 (στήλη 4) του αριθ. 632/25. 9.1975 Π.Δ. «περί κανονισμού αμοιβής ιατρικών επισκέψεων και πράξεων και Ιατροδικαστικών Υπηρεσιών ως διεμορφώθησαν δια του υπ’ αριθ. 508/78 Π.Δ/τος «περί αυξήσεως των ιατρικών αμοιβών, αυξάνονται κατά ποσοστό 10%. Ωσαύτως αυξάνονται κατά ποσοστόν 10% αι ιατρικαί πράξεις των περιπτώσεων: ΙΙ.Μεταμοσχεύσεις οργάνων και V Ψυχολογικαί εξετάσεις, του άρθρ. 1 του Π.Δ. 526/78 «περί κανονισμού αμοιβής Ιατρικών πράξεων». 